शादी की तैयारियाँ जोर-शोर से शुरू होने लगी, होती भी क्यों नहीं केवल दो ही महीने बचे थे और तैयारियाँ ढेरों थी। इन्हीं तैयारियों के बीच कुछ दिनों से शर्मा जी थोड़े बुझे-बुझे से दिखने लगे थे, उनके चेहरे पर अब केवल झूठी हँसी ही दिखाई देती थी। बेटी की शादी की तो उनको बहुत खुशी थी पर कोई बात थी जो उनको अन्दर ही अन्दर परेशान कर रही थी। रास्ते में आते-जाते जब लोग उनको बेटी की शादी की बधाई देते तो वो एक फिकी सी मुस्कान दे देते थे।